CELEX: 32010R0119
Language: hu
Date: 2010-02-09 00:00:00
Title: A Bizottság 119/2010/EU rendelete ( 2010. február 9. ) a tejágazatot érintő egyedi piactámogatási intézkedés megállapításáról szóló 1233/2009/EU rendelet módosításáról

10.2.2010   
            
            
               HU
            
            
               Az Európai Unió Hivatalos Lapja
            
            
               L 37/26
            
         A BIZOTTSÁG 119/2010/EU RENDELETE
   (2010. február 9.)
   a tejágazatot érintő egyedi piactámogatási intézkedés megállapításáról szóló 1233/2009/EU rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az euró bevezetésével kapcsolatos agromonetáris intézkedések megállapításáról szóló, 1998. december 15-i 2799/98/EK tanácsi rendeletre (1) és különösen annak 9. cikkére,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (2) és különösen annak 186. cikkére és 188. cikke (2) bekezdésére, a 4. cikkével összefüggésben,
   mivel:
   
               (1)
            
            
               Az 1233/2009/EU bizottsági rendelet (3) melléklete tartalmazza a tejágazati válság által sújtott tejtermelők támogatására szánt összegeket. Mivel ezeket az összegeket euróban rögzítették, annak érdekében, hogy a rendelet egységes és egyidejű alkalmazása az Unió egész területén biztosított legyen, az összegek nemzeti valutára történő átváltásához egységes dátumot kell kijelölni azokra a tagállamokra vonatkozóan, amelyek még nem vezették be az egységes valutát. Ezért a 2799/98/EK rendelet 3. cikkével összhangban indokolt az árfolyamra vonatkozó meghatározó ügyleti tényt meghatározni.
            
         
               (2)
            
            
               Tekintettel a 2799/98/EK rendelet 3. cikke (1) bekezdésének második francia bekezdésében említett elvre és a 3. cikk (2) bekezdésében említett kritériumokra, indokolt, hogy a meghatározó ügyleti tény az 1233/2009/EU rendelet hatálybalépésének időpontja legyen.
            
         
               (3)
            
            
               Ezért az 1233/2009/EU rendeletet ennek megfelelően módosítani kell.
            
         
               (4)
            
            
               Annak érdekében, hogy a rendelet egységes és egyidejű alkalmazása az Unió egész területén a lehető leghamarabb biztosított legyen, e rendeletnek késedelem nélkül hatályba kell lépnie, és azt az 1233/2009/EU rendelet hatálybalépésének időpontjától alkalmazni kell.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 1233/2009/EU rendelet a 3. cikk után a következő 3a. cikkel egészül ki:
   
      „3a. cikk
      A mellékletben meghatározott összegek esetében az árfolyamra vonatkozó meghatározó ügyleti tény 2009. december 17.”
   
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba. A rendeletet 2009. december 17-étől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. február 9-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 349., 1998.12.24., 1. o.
   
      (2)  HL L 299., 2007.11.16., 1. o.
   
      (3)  HL L 330., 2009.12.16., 70. o.